Fantomsko ostrvo
Fantomsko ostrvo je navodno ostrvo koje je neko vrijeme bilo uvršteno na karte, ali se kasnije pokazalo da ne postoji. Obično potječu iz izvještaja prvih pomoraca koji su istraživali nova područja i obično su rezultat navigacijskih grešaka, pogrešnih opažanja, neprovjerenih dezinformacija ili namjernog krivotvorenja. Neki su ostali na kartama stoljećima prije nego što su bili označeni nepostojećim. Za razliku od izgubljenih kopna, za koje se tvrdi (ili zna) da su nekada postojala, ali ih je more progutalo ili na neki drugi način uništilo, fantomsko ostrvo je ostrvo za koje se tvrdi da je nekoć postojalo, ali je kasnije otkriveno da to nije slučaj (ili da nije ostrvo, kao u slučaju ostrva Kalifornija).